CELEX: C2007/020/57
Language: et
Date: 2007-01-27 00:00:00
Title: Kohtuasi F-136/06: 30. novembril 2006 esitatud hagi — Reali versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/38
            
         30. novembril 2006 esitatud hagi — Reali versus komisjon
   (Kohtuasi F-136/06)
   (2007/C 20/58)
   Kohtumenetluse keel: inglise
   Pooled
   
      Hageja: Enzo Reali (Sofia, Bulgaaria) (esindaja: advokaat S. A. Pappas)
   
      Kostja: Euroopa Ühenduste Komisjon
   Hageja nõuded
   Hageja palub Esimese Astme Kohtul:
   
               —
            
            
               tühistada ametisse nimetava asutuse 30. augusti 2006. aasta otsus, mis tehti Enzo Reali 7. juulil 2006 esitatud kaebuse peale;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on lepinguline töötaja, kes on määratud palgaastmele IV ja -järku 14. Ta väidab, et teda oleks tulnud määrata palgajärku 16, sest tema ametialase kogemuse arvestamisel oleks komisjon pidanud võtma tema teaduskraadina (Laurea in Scienze Agrarie) arvesse bakalaureuse- ning magistrikraadi.
   Oma hagi toetuseks väidab hageja, et:
   
               —
            
            
               komisjon rikkus direktiivi 89/48/EMÜ (1), mida on muudetud direktiiviga 2001/19/EÜ (2), ning subsidiaarsuse põhimõtet, sest ta keeldus lugemast hageja teaduskraadiks “bakalaureuse- ning magistrikraadi”, hoolimata asjaolust, et tema ülikool oli nimetatud vastavust siseriiklikul tasemel selgelt tunnistanud;
            
         
               —
            
            
               komison rikkus mittediskrimineerimise põhimõtet, kui ta õigusvastaselt keeldus üheaastase ametialase kogemusena võtmast arvesse hageja magistrikraadi;
            
         
               —
            
            
               vaidlustatud otsus on õigusvastane, kuna hageja ametialase kogemuse arvutamisel on tehtud ilmne hindamisviga ning kuna see on puudulikult põhjendatud;
            
         
               —
            
            
               kaebus jäeti rahuldamata selliste rakendusmeetmete alusel (komisjoni lepinguliste töötajate värbamise ja rakendamise menetluse üldiste rakendusmeetme artikli 3 lõike 1 punktil c), mille kehtestamiseks puudub komisjonil pädevus muude teenistujate teenistustingimuste artikli 86 lõike 6 alusel.
            
         
      (1)  Nõukogu 21. detsembri 1988. aasta direktiiv vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (EÜT 1989 L 19, lk 16; ELT eriväljaanne 05/01, lk 337).
   
      (2)  Euroopa Parlamendi ja nõukogu 14. mai 2001. aasta direktiiv 2001/19/EÜ, millega muudetakse nõukogu direktiive 89/48/EMÜ ja 92/51/EMÜ kutsekvalifikatsiooni tunnustamise üldsüsteemi kohta ja nõukogu direktiive 77/452/EMÜ, 77/453/EMÜ, 78/686/EMÜ, 78/687/EMÜ, 78/1026/EMÜ, 78/1027/EMÜ, 80/154/EMÜ, 80/155/EMÜ, 85/384/EMÜ, 85/432/EMÜ, 85/433/EMÜ ja 93/16/EMÜ, mis käsitlevad üldõdede, hambaarstide, veterinaaride, ämmaemandate, arhitektide, farmatseutide ja arstide kutsealasid (EÜT L 206, lk 1; ELT eriväljaanne 05/04, lk 138).